Foto: Facebook

HRVATSKI su političari svojim zabavnim istupima počeli pokretati neke nove trendove, a nakon Ingrid Antičević Marinović i sada već legendarne izjave "People must trust us", na red je došao Željko Kerum.

Nakon što su u medijima objavljene fotografije splitskog gradonačelnika s pršutom na čelu ubrzo su postale ogroman hit.

Tekst se nastavlja ispod oglasa

Već smo vas izvijestili kako je na Facebooku pokrenuta stranica naziva "Pršuting", koja je u manje od 24 sata postala jako popularna. Dosad ju je lajkalo više od dvadeset tisuća ljudi, a na njoj građani svakodnevno ostavljaju svoje slike s pršutom na čelu, ili fotomontaže s istom temom.

"Budi dio Hrvatskog internet pokreta PRŠUTING. Zalijepi nam svoju sliku na zid ili stavi na svoj profil i postani dio Pršuting Kluba", piše na spomenutoj stranici, a neke od šaljivih fotografija pogledajte u našoj galeriji.



